Død er oppslukt til seier

Vi har alle opplevd å være redde. Ved å nesten krasje i høy fart på veien. Eller ved å gå langs et stup, å føle frykten av å nesten falle utfor, om noe skjer. Det er naturlig og riktig å være redd. Det er et innebygd skjold, for å forhindre skade på din kropp.

Men noen ganger beveger denne redselen seg over til bekymring. Vi bekymrer oss over ting, og over situasjoner som enda ikke har hendt. Det blir da en destruktiv redsel, som gjør at vi lever i en slags overlevelsemodus på daglig basis.

Media og tv industrien utnytter denne menneskelige evnen, og forsøker å selge oss løsninger på dette, og tjener store penger på dette. Du sløser tid og livsglede på bekymring. Og denne verden og djevelen fanger oss inn i sin verden. 

Men Gud har en bedre vei.
Matt 6.34

Vær derfor ikke bekymret for dagen i morgen! For dagen i morgen skal bekymre seg for det som hører den til. Hver dag har nok med sin egen plage.

Guds ord vil avsløre løgnen, og gi oss sann fred som overgår alt. Men dette er ikke mulig om vi ikke fornyer vårt sinn og vår tankemåte på daglig basis. 

Når så dette forgjengelige er blitt ikledd uforgjengelighet og dette dødelige er blitt ikledd udødelighet, da skal det gå i oppfyllelse, det ord som er skrevet:
Døden er oppslukt til seier. Død, hvor er din brodd? Dødsrike, hvor er din seier?
Dødens brodd er synden, og syndens kraft er loven.
Men Gud være takk, som gir oss seier ved vår Herre Jesus Kristus.

For når alt kommer til alt, er vi allerede døde for denne verden, og lever for Jesus. Så om vi lever eller dør, gjør vi det for Ham. Da kan vi la bekymringen fare, og ikke se oss tilbake. 

Å få leve i nærhet til Jesus alle våre dager, og la bekymring og uro for det som tilhører denne verden bare forvitre. Det er å leve i tro, og bare vite ar Gud sørger for oss, og at han bare har fredstanker for oss, og ikke til ulykke.

Da vil vi bli fyllt av tro til randen, og det flyter over med glede, fred, kjærlighet og alt Åndens frukt. Da vil vi også se at Jesus fullbragte verk er i sannhet nok. Nok til liv, overflod, helse, frelse, klær, ja alt du måtte trenge til i dette livet. 
Matt 6.25

Derfor sier Jeg dere: Vær ikke bekymret for livet deres, hva dere skal spise eller hva dere skal drikke, og heller ikke for kroppen, hva dere skal kle dere med. Er ikke livet mer enn maten og kroppen mer enn klærne?
Se på fuglene i luften, de verken sår, høster eller samler i hus. Likevel gir deres himmelske Far dem mat. Er ikke dere av større verdi enn dem?
Hvem av dere kan ved å bekymre seg legge så mye som en alen til sin livslengde?

Amen